जनमंथन, जयपुर। राज्यभर में पिछले 4 दिनों से जारी जेल प्रहरियों की भूख हड़ताल आज खत्म हो गई। प्रदेश सरकार के सकारात्मक आश्वासन मिलने के बाद जेल कर्मियों ने यह फैसला लिया। गौरतलब है कि वेतन विसंगतियों को लेकर गत 4 दिन से प्रदेश की सभी जेलों में नियुक्त जेल प्रहरी मैस के खाने का बहिष्कार कर भूख हड़ताल पर बैठ गए थे। इस दौरान जेल प्रहरियों के परिजन भी धरने पर बैठ गए थे। इस भूख हड़ताल से राज्य के कई जिलों में करीब 125 जेल प्रहरियों की तबीयत बिगड़ गई थी। तबीयत बिगड़ने के बाद कई जेल प्रहरी अस्पतालों में भी उपाचाराधीन हैं।